S-1498/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 13. september 2011 á hendur G-kk-þgf G-kk-þgf, kt. 000000-0000, Jórufelli 10, Reykjavík, fyrir eftirtalin hegningarlagabrot árið 2010:

I.

Fyrir gripdeild, með því að hafa miðvikudaginn 15. desember, á bensínafgreiðslustöð Skeljungs við Grjótháls í Reykjavík dælt eldsneyti á bifreiðina UY-539 að andvirði 8.553 krónur og ekið á brott án þess að greiða fyrir eldsneytið.

Telst þetta varða við 245. gr. almennra hegningarlaga nr. 19/1940.

II.

Fyrir þjófnað, með því að hafa þriðjudaginn 28. desember, í verslun ÁTVR við Dalveg 2 í Kópavogi stolið einni flösku af Absolut Vodka að andvirði 6.998 krónur með því að setja vöruna innanklæða og ganga út úr versluninni án þess að greiða fyrir hana.

Telst þetta varða við 244. gr. almennra hegningarlaga nr. 19/1940.

Í máli þessu gerir E-kvk-nf S-kvk-nf hdl. þá kröfu f.h. ÁTVR, kt. 000000-0000, Stuðlahálsi 2 Reykjavík um að ákærði verði dæmdur til greiðslu skaðabóta að fjárhæð 6.998 krónur, ásamt vöxtum skv. 8. gr. laga um vexti og verðtryggingu nr. 38/2001 frá 28. desember 2010 til 17. febrúar 2011 en síðan dráttarvaxta skv. 9. gr., sbr. 1. mgr. 6. gr., sömu laga að liðnum mánuði frá 17. febrúar 2011 til greiðsludags. Að auki er krafist lögmannskostnaðar að fjárhæð 18.896 krónur.

III.

Fyrir þjófnað, með því að hafa föstudaginn 31. desember, í verslun ÁTVR við Dalveg 2 í Kópavogi stolið einni flösku af Absolut Vodka að andvirði 6.998 krónur með því að setja vöruna innanklæða og ganga út úr versluninni án þess að greiða fyrir hana.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1984. Sakaferill hans hefur ekki áhrif á refsingu. Við ákvörðun refsingar verður litið til þess að ákærði hefur gengist greiðlega við brotum sínum. Þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði verður dæmdur til að greiða ÁTVR skaðabætur að fjárhæð 25.894 krónur með vöxtum sem í dómsorði greinir.

Af hálfu ákæruvaldsins flutti málið M-kvk-nf K-kvk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, G-kk-nf G-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði ÁTVR, kt. 000000-0000, 25.894 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 28. desember 2011 til 17. mars 2011, en með dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags.

R-kvk-nf H-kvk-nf.